ไทยพาณิชย์นิวยอร์คไลฟ์ฉลอง 10 ปีกับลูกค้านับหมื่น
ไทยพาณิชย์นิวยอร์คไลฟ์ ฉลองใหญ่ 10 ปีจัดคอนเสิร์ตเอ็กคลูซีฟ &#8220;Happy Memory Concert&#8221; ให้ลูกค้า
15 ก.ย. 2553

ไทยพาณิชย์นิวยอร์คไลฟ์ ฉลองใหญ่ 10 ปีจัดคอนเสิร์ตเอ็กคลูซีฟ “Happy Memory Concert” ให้ลูกค้า 
นายโดนอลด์ คาร์ดีน กรรมการผู้จัดการใหญ่ บริษัทไทยพาณิชย์นิวยอร์คไลฟ์ประกันชีวิต เปิดเผยว่า เพื่อฉลองครบรอบ 10 ปีของความสำเร็จการดำเนินงานในประเทศไทยในปีนี้ บริษัทได้เตรียมจัดคอนเสิร์ตครั้งยิ่งใหญ่ เป็นพิเศษเฉพาะลูกค้าเท่านั้น แทนคำขอบคุณจากใจให้ลูกค้าของบริษัทที่เคียงข้างกันและกันตลอด 10 ปีที่ผ่านมา ซึ่งเป็นแรงผลักดันให้บริษัทเติบโตอย่างต่อเนื่อง จนก้าวเป็นหนึ่งในผู้นำตลาดประกันชีวิตไทย คาดว่าจะมีลูกค้าเข้าร่วมงานกว่า 1 หมื่นคน
สำหรับ คอนเสิร์ต “Happy Memory Concert” จะจัดขึ้นใน วันที่ 10 ต.ค.นี้ ณ อิมแพ็ค อารีน่า เมืองทองธานี ซึ่งเป็นการโคจรกลับมาพบกันครั้งสำคัญ ระหว่าง 2 ศิลปินชื่อดังระดับตำนานของเมืองไทย เจ เจตริน และ ใหม่ เจริญปุระ และยังยกขบวนศิลปิน ดารา ชื่อดังมาร่วมสร้างรอยยิ้มและความประทับใจ อาทิ แอน ทองประสม, ไอซ์ ศรัณยู และ หนูแหวน ปวริศา พร้อมเปิดโอกาสให้ลูกค้าได้ร่วมสนุก และร่วมกิจกรรมทำดีแบบเต็มอิ่ม อาทิ การประมูลของรักของหวงจากเหล่าศิลปินรับเชิญที่จะมาเซอร์ไพร์ในงาน เพื่อนำรายได้ทั้งหมดสมทบทุนผ่านโครงการกรมธรรม์ปันรอยยิ้มของบริษัท เพื่อส่งเสริมโอกาสทางการศึกษาให้กับน้องๆ ด้อยโอกาสถึง 10 แห่ง นอกจากนี้ยังมีเกมมันส์ๆ เพื่อลุ้นรับของรางวัล และอิ่มอร่อยไปกับการออกร้านอาหารจากดารามากมายอีกด้วย